text: Pas på speederfod og afstand i denne uge
  02 maj 2016 kl. 05.56
  Flere kampagner sætter i denne uge fokus på trafikken og politiets ATK biler vil også være tilstede på motorvejene.
  Der er god grund til, at bilisterne skal holde ekstra øje med både foden på speederen og afstanden til den forankørende.
  Politiet er fra mandag den 2. maj klar med en målrettet indsats mod fart, og Vejdirektoratet laver kampagne, der skal få flere bilister til at holde afstand.
  Selvom antallet af alvorlige ulykker er faldende, så er der ifølge Rigspolitiets Nationale Færdselscenter stadig alt for mange, der kører for stærkt.
  Det er især på landevejene hvor 60 procent af bilisterne, kører hurtigere end det er tilladt.
  Men det er ikke kun farten, der er farlig. I en undersøgelse som Vejdirektoratet har fået lavet, så blev 13 personer i 2014 dræbt ved bagendekollisioner på motorvejene.
  Politiet vil i denne uge både holde øje med fart og afstand, og fra i dag er det det også muligt at møde ATK biler på motorvejen, oplyser politiet.
  Vejdirektoratet har lavet en film om at holde afstand, så ulykker med dominoeffekt bliver undgået.
  
  Fra i dag kan du også møde os på motorveje, hvor vi passer på dig og din hastighed med ATK bilerne. God dag og god tur #politidk
  
  